21st Century Breakdown

21st Century Breakdown – aštuntasis amerikiečių roko grupės „Green Day“ studijinis albumas, išleistas 2009 m. gegužės 15 d. Jam pristatyti išleisti penki singlai: „Know Your Enemy“, „21 Guns“, „East Jesus Nowhere“, „21st Century Breakdown“ ir „Last of the American Girls“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 215 tūkstančių kopijų ir jis debiutavo pirmojoje „Billboard 200“ reitingo vietoje, tampant antruoju grupės įrašu, pasiekusiu šią viršūnę. 2011 m. vasario mėnesio duomenimis, JAV parduota per milijoną įrašo kopijų ir jis tapęs platininiu.American album certifications – Green Day – 21st Century Breakdown „21st Century Breakdown“ taip pat pasiekė aukštas daugelio kitų šalių reitingų vietas – tarp jų ir pirmąją vietą Jungtinėje Karalystėje.Official Albums Chart: 17 May 2009 - 23 May 2009

Žurnalas „Rolling Stone“ albumui skyrė 5–ąją vietą savo geriausių 2009–ųjų albumų sąraše. 2010 m. vykusiuose „Grammy“ apdovanojimuose albumas laimėjo apdovanojimą už geriausią roko muzikos albumą, o daina „21 Guns“ nominuota geriausios roko dainos ir geriausio grupinio roko atlikimo kategorijose.

 Albumo kūrimas 

Šis albumas pradėtas kurti dar 2006 m., nors 2007 m. grupės nariai su dar keliais kolegomis susibūrė į grupę Foxboro Hot Tubs ir sekančiais metais išleido albumą „Stop Drop and Roll!!!“.

Tai pirmasis Green Day darbas kartu su prodiuseriu Butch Vig (grupės Garbage nariu), kuris prodiusavo tokius garsius albumus kaip „Nevermind“ (Nirvana) bei „Siamese Dream“ (The Smashing Pumpkins). Albumas buvo įrašytas 4 skirtingose Kalifornijos įrašų studijose - „Ocean Way Recording“ Holivude, „Studio 880“ Oklande, „Jel Studios“ Niuport Byče bei „Costa Mesa Studios“ Kosta Mesoje.

Šis Green Day diskas išleistas net po 5-ių metų tylos - pirmąsyk tokio ilgo laikotarpio grupės Green Day grupės diskografijoje - po 2004 m. išleisto, puikiai kritikų įvertinto ir visame pasaulyje milžiniško pasisekimo sulaukusio albumo „American Idiot“, kuris buvo parduotas apie 14 mln. tiražu. Šiame albume toliau plėtojama roko operos koncepcija: dainos - istorijos, suskirstytos į kelias dalis - „Heroes And Cons“, „Charlatans And Saints“ bei „Horseshoes And Handgrenades“, todėl albumą galima pavadinti „American Idiot“ tęsiniu. Čia vėlgi paliečiamos politikos, religijos, medijos tematikos, nagrinėjama dviejų herojų poros - Christiano bei Glorijos - gyvenimo istorija. Albumo viršelyje panaudotas gatvės menininko Sixten piešinys.

Kaip įprasta, visas dainas sukūrė patys grupės nariai, o dainų tekstus - grupės vokalistas ir gitaristas Billie Joe Armstrongas. Anot jo, šį albumą kūrybai įkvėpė Queen, The Clash ir Bruce Springsteen, o 45 dainos, iš kurių vėliau buvo atrinktos 18, daugiau kurtos pianinu nei gitara.

 Dainų sąrašas 

 Singlai 

2009 m. balandžio 16 d. išleistas albumą pristatantis singlas „Know Your Enemy“, kuris pakilo į 1-ą JAV „Billboard Hot Modern Rock Tracks“ topo bei „Billboard Hot Mainstream Rock Tracks“ 1-ąją vietą, o birželio mėn. bendroje topų suvestinėje „MTV Euro Top 20“ tapo pačiu populiariausiu Europos singlu. Taip pat šis kūrinys tapo įžangine 2009 NCAA vyrų krepšinio turnyro daina ir kartu su dainomis „21 Guns“ bei „East Jesus Nowhere“ buvo panaudota video žaidime „Rock Band“.

Sekantis singlas „21 Guns“, išleistas birželio 14 d. ir panaudotas Holivudo filme „Transformeriai 2: nugalėtųjų kerštas“ (viso 4 vietose), tapo Nr.1 Izraelyje, Indijoje, taip pat „VH1 Top 20“, bendroje topų suvestinėje „MTV Euro Top 20“ bei „MTV Baltic Top 20“, o JAV pasiekė „platininio“ statusą (kaip vienas iš 3 Green Day singlų).
Ši daina atliekama ir miuzikle „American Idiot“ kartu su to albumo dainomis. Green Day ją kartu su miuziklo trupe atliko ir per 2010 m. „Grammy“ apdovanojimus, kuriuose šis kūrinys buvo nominuotas apdovanojimų kategorijose Geriausias roko dueto/grupės atlikimas su vokalu bei Geriausia roko daina.
„21 Guns“ vaizdo klipas per 2009 m. „MTV Video Music Awards“ laimėjo apdovanojimus Geriausio roko vaizdo klipo, Geriausios vaizdo klipo režisūros bei Geriausios vaizdo klipo kinematografijos kategorijose. Taip pat daina bus panaudota specialiai grupei skirtame video žaidime „Green Day: Rock Band“. „21 Guns“ koverį įrašė ir R&B atlikėjas Iyaz.

Taip pat buvo išleisti singlai „East Jesus Nowhere“, „21st Century Breakdown“ ir „Last Of The American Girls“.

 Kiti faktai 

Daugelis muzikos kritikų žurnalų recenzijose albumą įvertino labai palankiai, kai kurie jų įvardindami jį „šedevru - dar brandesniu bei ambicingesniu nei konceptualusis „American Idiot“: pastarasis prieš šį atrodo tik kaip apšilimas“.

Albumas buvo išleistas su „Parental Advisory“ lipduku, įspėjančiu apie pernelyg aštrius dainų tekstus, todėl stambiausias JAV prekybinis tinklas „Wal-Mart“ nesutiko prekiauti albumu ir paprašė grupės išleisti cenzūruotą jo versiją. Tačiau grupės nariai atsisakė tai padaryti, motyvuodami tuo, kad dėl cenzūros kaltės yra prarandamas organiškumas. Nepaisant šio nemenko stabdžio, albumui pakako vos 2 dienų, kad pakiltų į perkamiausių JAV albumų „Billboard 200“ topo 1-ąją vietą, aplenkus Eminemo albumą „Relapse“, kuris buvo išleistas tą pačią dieną.www.m-1.fm Green Day sugadino Eminemo sugrįžimą į Europą 

Topų pozicijų atžvilgiu šis albumas tapo pačiu sėkmingiausiu Green Day karjeroje, debiuto savaitę pakilęs į 1-ą vietą 24-iose pasaulio šalyse, įskaitant Vokietiją, Prancūziją, Italiją, Japoniją, Austriją, Kanadą, Meksiką, Čekiją, Daniją, Naująją Zelandiją, Norvegiją, Švediją ar Šveicariją bei įtakingiausias muzikos industrijos šalis - JAV bei Did. Britanijąwww.music.lt Britų albumų topo viršūnėje - amerikiečiai "Green Day", taip pat bendrą topų suvestinę „European Top 100 Albums“.

2010 m. sausio 31 d. per „Grammy“ apdovanojimus, kuriuose Green Day atliko dainą „21 Guns“ kartu su pagal jų albumą kurto miuziklo „American Idiot“ solistų trupe, iš 3 nominacijų grupė už „21st Century Breakdown“ laimėjo „Grammy“ kategorijoje „Geriausias roko albumas“.

 Kūrybinė grupė 

Green Day
 Billie Joe Armstrong – vokalas, pritariamasis vokalas, gitara, pianinas
 Mike Dirnt – bosinė gitara, pritariamasis vokalas; vokalas 
 Tré Cool – būgnai, perkusija

Papildomi muzikantai
 Jason Freese – pianinas
 Tom Kitt – styginių instrumentų aranžuotės
 Patrick Warren – styginių instrumentų dirigavimas

Techninis personalas
 Butch Vig – prodiuseris
 Chris Lord-Alge – garsi suvedimas
 Chris Dugan – garso inžinerija
 Keith Armstrong – garso inžinerijos pagalba
 Nik Karpen – garso inžinerijos pagalba
 Wesley Seidman – garso inžinerijos pagalba
 Brad Kobylczak – papildoma garso inžinerija
 Joe McGrath – papildoma garso inžinerija
 Andrew Schubert – papildoma garso inžinerija
 Brad Townshend – papildoma garso inžinerija
 Ted Jensen – garso dizainas

Dizainas
 Chris Bilheimer – dizainas, fotografijos, trafaretai
 Andrew Black – trafaretai
 Micah Chong – trafaretai
 David Cooper – trafaretai
 Marina Chavez – fotografijos

 Išnašos 

 Nuorodos 
 „21 Guns“ videoklipas
 „Rolling Stone“ albumo recenzija 
 Oficialus Green Day puslapis
 Lietuviškas Green Day fanų puslapis 

Kategorija:2009 albumai
Kategorija:Green Day albumai